|  |
| --- |
| БАТЛАВ |
| ХУДАЛДАН АВАХ АЖИЛЛАГААНЫ ГАЗРЫН ДАРГА | “..........................................................................” ТББ-ЫГ ТӨЛӨӨЛЖ |
|  Д.ЭНХЖАРГАЛ | ........................................ |

**ХУДАЛДАН АВАХ АЖИЛЛАГААНД САЛБАРЫН МЭРГЭЖЛИЙН ХОЛБООД,**

**ТӨРИЙН БУС БАЙГУУЛЛАГЫН ТӨЛӨӨЛЛИЙГ ОРОЛЦУУЛАХ ХАМТРАН АЖИЛЛАХ ГЭРЭЭ**

2015 оны ...... дугаар Дугаар ............. Улаанбаатар хот

сарын ........-ны өдөр

 Нэг талаас Засгийн газрын хэрэгжүүлэгч агентлаг Худалдан авах ажиллагааны газар (цаашид “Захиалагч” гэх), нөгөө талаас “Үндэсний газар тариалан эрхлэгчдийг дэмжих сан” ТББ (цаашид “төрийн бус байгууллага” гэх) Иргэний хуулийн 359 дүгээр зүйл, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн 21 дүгээр зүйлийн 21.1 дэх хэсгийг үндэслэн дараах зүйлийг харилцан тохиролцож, 2015 оны ...... дугаар сарын .....-ны өдөр энэхүү ГЭРЭЭГ (цаашид “гэрээ” гэх) байгуулав.

**Нэг. Ерөнхий зүйл**

* 1. Энэхүү гэрээний зорилго нь Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хууль болон бусад хууль тогтоомжид нийцүүлэн захиалагч, төрийн бус байгууллага нарын хооронд үүсэх тендер шалгаруулалттай холбогдсон харилцааг зохицуулах, ил тод, өрсөлдөх тэгш боломжтой, үр ашигтай, хэмнэлттэй, хариуцлагатай байх, авлига, ашиг сонирхлын зөрчлөөс урьдчилан сэргийлэх, олон нийтийн оролцоог нэмэгдүүлэхэд оршино.

**Хоёр. Гэрээний хугацаа**

2.1 Энэхүү гэрээг 2015 оны ...... дугаар сарын ......-ны өдрөөс 2015 оны 12 дугаар сарын 31-ний өдрийг дуусталх хугацаагаар байгуулав.

**Гурав. Захиалагчийн эрх үүрэг**

3.1 Төрийн бус байгууллага, салбарын мэргэжлийн холбоодоос ирүүлсэн А3 гэрчилгээтэй хүмүүсийн нэгдсэн сан, давхар ажил эрхлэлтийн судалгааг гаргаж, Үнэлгээний хорооны бүрэлдэхүүнд орох төлөөллийг санамсаргүй байдлаар сонгож, гишүүнээр томилно.

3.2. Үнэлгээний хорооны гишүүнээр томилогдсон гишүүдээс үнэлгээний хорооны гишүүнээр ажиллахыг зөвшөөрсөн мэдүүлэг авна.

3.3. Тендерийн нээлт хийсэн даруйд Үнэлгээний хорооны гишүүдээс ашиг сонирхлын зөрчлийн талаархи мэдүүлгийг авах бөгөөд ашиг сонирхлын зөрчил үүссэн гэж үзвэл орны хүнийг томилно.

3.4. Үнэлгээний хорооны гишүүдийг ажиллах нөхцөл бололцоогоор хангана.

3.5. Үнэлгээний хорооны гишүүдийг авлига, ашиг сонирхлын зөрчилгүй ажиллах, үнэлгээний эцсийн дүгнэлт гараагүй байхад хурлын үеэр яригдсан аливаа асуудлыг задруулахгүй байх, бусад гишүүдэд хүндэтгэлтэй хандахыг урьдчилан анхааруулна.

3.6. Үнэлгээний хорооны хурлын товыг дуулгаж хуралд заавал оролцохыг шаардах бөгөөд хүндэтгэн үзэх шалтгаангүйгээр 2-оос дээш удаа хуралд оролцоогүй төрийн бус байгууллагын төлөөллийг Үнэлгээний хорооны гишүүнээс чөлөөлнө.

3.7. Үнэлгээний хорооны дүгнэлт гарч шалгарсан компанитай гэрээ байгуулсны дараа төрийн бус байгууллага, мэргэжлийн холбоодын төлөөлөлд ажилласан цагийг нь харгалзан урамшуулал олгоно.

**Дөрөв. Төрийн бус байгууллагын эрх үүрэг**

4.1 Төрийн бус байгууллага нь үнэлгээний хорооны бүрэлдэхүүнд төлөөлөл оруулахдаа дараах материалыг Худалдан авах ажиллагааны газарт бичгээр ирүүлэх шаардлагатай. Үүнд:

* Үнэлгээний хорооны бүрэлдэхүүнд төлөөлөл оруулах тухай албан бичиг
* Төрийн бус байгууллагын улсын бүртгэлийн гэрчилгээний нотариатаар баталгаажуулсан хуулбар.
* Төрийн бус байгууллагын танилцуулга
* Үнэлгээний хорооны бүрэлдэхүүнд оруулах төлөөллийн анкет /хавсралт 1-ийн дагуу/
* Худалдан авах ажиллагааны суурь мэдлэг олгох гэрчилгээний хуулбар
* Иргэний үнэмлэхний нотариатаар баталгаажуулсан хуулбар.
* Давхар ажил эрхлэлтийн судалгаа /хүн тус бүрээр/

4.2 Үнэлгээний хорооны гишүүнээр томилогдсон гишүүдээ цаг тухайд нь хуралд идэвхитэй бүрэн оролцуулах арга хэмжээ авч ажиллана.

4.3 Үнэлгээний хорооны гишүүнээр ажиллахдаа Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хууль, Авлигын эсрэг хууль, Мэдээлэлийн ил тод байдал, мэдээлэл авах эрхийн тухай хуулийг чанд баримтлан ажиллана.

4.4 Үнэлгээний хорооны гишүүнээр томилогдсон гишүүд Үнэлгээний хорооны гишүүнээр ажиллахыг зөвшөөрсөн мэдүүлэг өгнө.

4.5 Тендерийн нээлт хийсэн даруйд ашиг сонирхлын зөрчлийн талаархи мэдүүлгээ үнэн зөвөөр гаргаж өгнө.

4.6 Үнэлгээний хорооны гишүүн авлига, ашиг сонирхлын зөрчилгүй ажиллах, үнэлгээний эцсийн дүгнэлт гараагүй байхад хурлын үеэр яригдсан аливаа асуудлыг задруулахгүй байх, бусад гишүүдэд хүндэтгэлтэй хандах үүрэгтэй.

4.7 Үнэлгээний хорооны бүрэлдэхүүнд орсон төрийн бус байгууллагын төлөөлөл үнэлгээний хорооны хуралд заавал оролцох үүрэгтэй.

**Тав. Урамшуулал олгох**

5.1 Үнэлгээний хорооны хуралд 70-аас дээш хувийн ирцтэй оролцсон салбарын мэргэжлийн холбоод, хувийн хэвшил болон төрийн бус байгууллагын төлөөлөлд ажилласан цагийг нь харгалзан Засгийн газрын 2012 оны 78 дугаар тогтоолоор батлагдсан Төрийн албан хаагчдын зэрэг дэв, цалингийн сүлжээний ТҮ-7 нэгдүгээр шатлалын нэг цагийн цалингаар тооцож хавсралтын дагуу урамшуулал олгоно.

**Зургаа. Гэрээнд нэмэлт өөрчлөлт оруулах, цуцлах,**

**дуусгавар болгох, маргаан шийдвэрлэх**

6.1 Энэхүү гэрээ нь талууд гарын үсэг зурж, тамга дарснаар хүчин төгөлдөр болно.

6.2 Талууд харилцан тохиролцож энэхүү гэрээнд нэмэлт өөрчлөлт оруулж болно.

6.3 Талууд гэрээний үүргээ зохих ёсоор биелүүлээгүй тохиолдолд аль нэг талын санал болгосноор гэрээг цуцалж болно. Энэ тохиолдолд гэрээ цуцлах хүсэлтээ 10-аас доошгүй хоногийн өмнө нөгөө талдаа бичгээр мэдэгдэнэ.

6.4 Талууд гэрээний үүргийн биелэлттэй холбогдсон аливаа асуудлыг харилцан тохиролцсоны үндсэн дээр шийдвэрлэх ба тохиролцоонд хүрч чадаагүй тохиолдолд шүүхээр шийдвэрлүүлнэ.

**Долоо. Бусад зүйл**

7.1 Талуудын аль нэг өөрчлөн байгуулагдах, татан буугдах тохиолдолд энэхүү гэрээгээр хүлээсэн эрх, үүрэг залгамжлагчид шилжиж гэрээний хугацаа дуусгавар болтол хүчин төгөлдөр байна.

7.2 Энэхүү гэрээг хоёр хувь үйлдэх бөгөөд тус бүр адил хүчинтэй байна.

ГЭРЭЭ БАЙГУУЛСАН:

|  |  |
| --- | --- |
| ХУДАЛДАН АВАХ АЖИЛЛАГААНЫГАЗРЫГ ТӨЛӨӨЛЖ: | “............................................................” ТББ-ЫГ ТӨЛӨӨЛЖ: |
| АХЛАХ НЯГТЛАН БОДОГЧ  |  ........................................ |
|  Б.МӨНХЗУЛ | ..................................................  |
| ХУУЛЬ, ХЯНАЛТЫН ХЭЛТСИЙН МЭРГЭЖИЛТЭН |  |
| Т.САНЧИРГАРАВ | Утас, факс: ...............................................................Цахим хаяг: ..............................................................Албан ёсны хаяг: .....................................................Харилцах данс: ........................................................   |
|  |  |

Үнэлгээний хороонд орж ажиллах албан хаагчдын мэдээллийг доорх хүснэгтийн дагуу ирүүлнэ үү.

|  |
| --- |
| 1. Ерөнхий мэдээлэл |
| 1.1 | Овог: |
| 1.2 | Нэр: |
| 1.3 | Регистрийн дугаар: |
| 1.4 | Хүйс: |
| 1.5 | Төрсөн огноо: |
| 1.6 |  И-мэйл хаяг: |
| 2. Гадаад хэлний мэдлэг |
| 2.1 | Гадаад хэл: |
| 2.2 | Чадвар: /Онц сайн, сайн, дунд, анхан шат/ |
| 3. Одоо эрхэлж буй ажил |
| 3.1 | Салбар: |
| 3.2 | Ажиллаж буй байгууллагын нэр: |
| 3.3 | Албан тушаал: |
| 3.4 | Байгууллагын хаяг: |
| 4. Боловсрол |
| 4.1 |  Зэрэг: /Бакалавр, Магистр, Доктор г.м/ |
| 4.2 | Мэргэжил: |
| 4.3 | Мэргэжлээрээ ажилласан жил: |
| 5. Сертикатын бүртгэл |
| 5.1 | Сертификатын төрөл: /А3, Б5/ |
| 5.2 | Сертификатын дугаар: |
| 5.3 | Хүчинтэй хугацаа: /Эхлэх , дуусах огноо/ |
| 5.4 | Сертификат авсан огноо: |